Simeón Ola

Si Simeón Ola y Arboleda (2 Setyembre 1865 – 14 Pebrero 1952) ay isang bayani ng Himagsikang Pilipino at ang pinakahuling heneral na sumuko sa hukbong Amerikano noong Digmaang Pilipino-Amerikano.http://www.mb.com.ph/issues/2005/12/21/OPED2005122152182.html

Himagsikang Pilipino

Pinanganak si Ola sa Guinobatan sa Albay kina Vicente Ola at Apolonia Arboleda. Nag-aaral siya ng pilosopiya nang itigil niya ito noong 1896 para makisapi sa Katipunan. Matapos ang himagsikan laban sa Espanya, ipinagpatuloy niya ang pakikidigma laban sa mga Amerikano.

Digmaang Pilipino-Amerikano

Dahil hindi mapigil ng hukbong Amerikano ang mga paglusob ni Ola, mismong sinasabi ni Heneral Taft na ang mga tauhan ni Ola ang mga pinakamatindi niyang naharap, nagpatayo na lamang sila ng mga concentration camp sa buong Kabikulan, tulad nang ginagawa na nila noong panahong iyon sa buong bansa.Itinatag ang pinakauna sa Marinduque. Birtle, pág. 272. Noong Nobyembre 1902 dinalaw ni Heneral Jesse Garwood si Ola, nakikiusap na sumuko na siya. Tumanggi si Ola at ipinagpatuloy niya ang kaniyang mga pagsalakay sa hukbong Amerikano hanggang siya'y madakip noong 5 Setyembre 1903. Noong 25 Setyembre ng taong iyon, sumuko sa wakas sina Ola at ang kaniyang mga tauhan. Hinatulan si Ola ng 30 taon sa bilangguan bagaman pinalaya rin siya niyong sunod na taon.

Buhay pampolitika
Ngayong malaya na, tumakbo si Ola bilang alkalde ng Guinobatan at nanalo; siya ang naging unang alkalde ng bayan.http://www.inquirer.net/globalnation/sec_fea/2004/sep/30-03.htm Namatay siya noong 14 Pebrero 1952, halos anim na taon matapos kilalanin sa wakas ng mga Amerikano ang kalayaan ng Pilipinas. Noong 25 Setyembre 2004 inilipat ang kaniyang mga labi sa Dambana ni Simeón A. Ola sa Liwasang Ola sa Guinobatan.http://www.bicolmail.com/issue/september30/reinterment.html Mayroon ding nakatayong bantayog ni Ola sa Liwasan ng Pamana ng Kabikulan sa Legazpi.Image:GeneralOla.jpg 

Mga sanggunian

Kategorya:Himagsikang Pilipino
Kategorya:Katipunan
Kategorya:Militar
Kategorya:Albay
Kategorya:Mga politiko ng Pilipinas
Kategorya:Mga Bikolano